Document ID: 32000R1453

Κανονισμός (ΕΚ) αριθ. 1453/2000 της Επιτροπής
της 3ης Ιουλίου 2000
για την κατάργηση του κανονισμού (ΕΚ) αριθ. 411/96 περί λεπτομερειών εφαρμογής όσον αφορά τα πιστοποιητικά εισαγωγής βρώμης του κωδικού ΣΟ 1004 00 00
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση(1), και ιδίως το άρθρο 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 411/96 της Επιτροπής(2), σε εφαρμογή των διατάξεων της συμφωνίας που αφορά τα συμπεράσματα των διαπραγματεύσεων μεταξύ της Ευρωπαϊκής Κοινότητας και της Αυστραλίας στο πλαίσιο του άρθρου XXIV παράγραφος 6 της ΓΣΔΕ, καθόρισε τους όρους που καθορίζουν την έκδοση των πιστοποιητικών εισαγωγής στο πλαίσιο δασμολογικής ποσόστωσης με δασμό 89 ευρώ ανά τόνο, που αφορά 21000 τόνους βρώμης του κωδικού ΣΟ 1004 00 00 ειδικού ελαχίστου βάρους 55 χιλιόγραμμων ανά εκατόλιτρο, μέγιστης περιεκτικότητας σε υγρασία 12 % και μέγιστης περιεκτικότητας σε ξένους σπόρους 2 %.
(2) Ο εισαγωγικός δασμός της βρώμης του κωδικού 1004 00 00, από την 1η Ιουλίου 2000, ορίζεται σε 89 ευρώ ανά τόνο. Κατά συνέπεια, η εισαγωγή βρώμης θα υπόκειται στον ίδιο δασμό κατά την εισαγωγή εντός και εκτός της ποσόστωσης. Στο πλαίσιο αυτό, δεν υπάρχει λόγος διατηρήσεως των διατάξεων του κανονισμού (ΕΚ) αριθ. 411/96 από την 1η Ιουλίου 2000 και πρέπει συνεπώς να καταργηθούν.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 411/96 καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2000.

Labels: 3
15
17